CELEX: 62022CN0192
Language: et
Date: 2022-03-11 00:00:00
Title: Kohtuasi C-192/22: Eelotsusetaotlus, mille on esitanud Bundesarbeitsgericht (Saksamaa) 11. märtsil 2022 – FI versus Bayerische Motoren Werke AG

7.6.2022   
            
            
               ET
            
            
               Euroopa Liidu Teataja
            
            
               C 222/17
            
         
      Eelotsusetaotlus, mille on esitanud Bundesarbeitsgericht (Saksamaa) 11. märtsil 2022 – FI versus Bayerische Motoren Werke AG
      (Kohtuasi C-192/22)
      (2022/C 222/28)
      Kohtumenetluse keel: saksa
      
         Eelotsusetaotluse esitanud kohus
      
      Bundesarbeitsgericht
      
         Põhikohtuasja pooled
      
      
         Kassatsioonkaebuse esitaja: FI
      
         Vastustaja kassatsioonimenetluses: Bayerische Motoren Werke AG
      
         Eelotsuse küsimused
      
      
                  1.
               
               
                  Kas direktiivi 2003/88/EÜ (1) artikliga 7 või Euroopa Liidu põhiõiguste harta artikli 31 lõikega 2 on vastuolus selline riigisisene õigusnorm nagu puhkuseseaduse (Bundesurlaubsgesetz; edaspidi „BUrlG“) § 7 lõige 3, mis näeb ette, et õigus seni kasutamata tasustatud põhipuhkusele, mille on pensionieelselt osalise tööajaga töötav töötaja omandanud töösuhte sellel perioodil, mil ta töötab (edaspidi „töötamisperiood“), aegub puhkuseaasta lõpus või hilisemal ajal töösuhte sellel perioodil, mil töötaja on töö tegemisest vabastatud (edaspidi „töövaba periood“)?
                  Kui Euroopa Kohus vastab küsimusele eitavalt:
               
            
                  2.
               
               
                  Kas direktiivi 2003/88/EÜ artikliga 7 või Euroopa Liidu põhiõiguste harta artikli 31 lõikega 2 on vastuolus selline riigisisene õigusnorm nagu BUrlG § 7 lõige 3, mis näeb ette, et õigus seni kasutamata tasustatud põhipuhkusele, mille on omandanud pensionieelselt osalise tööajaga töötav töötaja, kes läheb puhkuseaasta jooksul töötamisperioodist üle töövabasse perioodi, aegub puhkuseaasta lõpus või hilisemal ajal, kui tööandja – kes ei ole täitnud oma kohustust võimaldada töötajal kõnealust puhkust kasutada – on lubanud töötajal vastavalt tema avaldusele võtta kogu põhipuhkus välja vahetult enne töövaba perioodi algust, kuid töötaja ei saanud puhkust – vähemalt osaliselt – kasutada, kuna ta oli pärast puhkuseavalduse rahuldamist haiguse tõttu töövõimetu?
               
            
         (1)  Euroopa Parlamendi ja nõukogu 4. novembri 2003. aasta direktiiv 2003/88/EÜ tööaja korralduse teatavate aspektide kohta (ELT 2003, L 299, lk 9; ELT eriväljaanne 05/04, lk 381).